**ЗАКОН**

**О ИЗМЈЕНАМА И ДОПУНАМА ЗАКОНА О**

**СТУДЕНТСКОМ ОРГАНИЗОВАЊУ**

Члан 1.

У Закону о студентском организовању („Службени гласник Републике Српске“, број 58/16), у члану 2. у ставу 3. ријечи: „Министарство просвјете и културе“ замјењују се ријечима: „Министарство за научнотехнолошки развој, високо образовање и информационо друштво“.

Члан 2.

У члану 5. у ставу 3. ријечи: „законским прописима о студентском стандарду и“ бришу се.

Члан 3.

У члану 31. у ставу 7. т. 3) и 4) бришу се.

Став 10. брише се.

Досадашњи ст. 11. и 12. постају ст. 10. и 11.

Члан 4.

У члану 36. послије става 2. додаје се нови став 3. који гласи:

„(3) Студентска представничка тијела и студентске организације су дужни, у року од 30 дана од дана избора новог руководства, доставити Министарству податке о новом руководству ради уписа у Регистар из става 1. овог члана.“

Досадашњи ст. 3. и 4. постају ст. 4. и 5.

Члан 5.

У члану 39. у ставу 1. послије тачке 2) додаје се нова тачка 3) која гласи:  
„3) не достави податке ради уписа у Регистар у складу са чланом 36. овог закона,“.

Досадашње т. 3), 4) и 5) постају т. 4), 5) и 6).

Члан 6.

У члану 40. у тачки 1) послије ријечи: „пројеката“ ријечи: „(члан 30. став 3)“ замјењују се ријечима: „(члан 31. став 11)“.

Члан 7.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-496/21 ПРЕДСЈЕДНИК

Датум: 24. јуна 2021. године НАРОДНЕ СКУПШТИНЕ

Недељко Чубриловић